EkBass/fiwiki-20250220-pages-articles huggingface dataset:
Nootti (lehti)

Nootti oli vuosina 1968–1993 ilmestynyt suomalainen poliittinen aikakauslehti, jota julkaisi toimittaja Kauko Kare perustamansa Alea-kirja-kustantamon kautta.Veikko Kallio: ”Kulttuurilehdet viime vuosikymmenillä”, s. 496 teoksessa Suomen lehdistön historia 8: Yleisaikakauslehdet (päätoimittaja Päiviö Tommila). Kustannuskiila, Kuopio 1991.Nootti Kansalliskirjasto.finna.fi. Viitattu 13.5.2023. Se oli kulttuuria ja politiikkaa käsitellyt oikeistolainen mielipidelehti, joka toimi kanavana presidentti Urho Kekkosen ja suomettumisen vastustajille. Nootin tunnuslauseena oli ”terveen järjen puolesta”. Kare perusti oman kustantamon Tähän on tultu -pamflettikirjastaan saamillaan tuloilla ja alkoi toimittaa Noottia, jossa hän saattoi esittää poliittisia mielipiteitään ilman rajoituksia. Lehti ilmoitti olevansa ”vapaiden mielipiteiden” areena.Seppo Konttinen & Kari Vitie: Eri mieltä: Todenpuhuja Kauko Kareen elämä, s. 224, 228–229, 247. Otava, Helsinki 2020. Kare teki lehteä autotallissaan Helsingin Käpylässä, jossa Alea-kirjakin toimi. Häntä tuki Torstaikerhoksi kutsuttu ryhmä, johon kuului eri puolueiden edustajia kokoomuslaisista sosiaalidemokraatteihin.Tommi Kotonen: Politiikan juoksuhaudat – Äärioikeistoliikkeet Suomessa kylmän sodan aikana, s. 150, 152–153, 156. Atena, Jyväskylä 2018. Kareen ohella Noottiin kirjoittivat varsinkin sen alkuaikoina Yrjö Kivimies, Olavi Keskinen, Pentti Poukka, Simo Juntunen, Reino Rinne, Ahti M. Salonen, Tuure Junnila, Georg C. Ehrnrooth ja Kullervo Rainio. Myös eräiden oikeistoradikaalien, kuten Teo Snellmanin ja ruotsalaisen Christopher Jolinin, kirjoituksia julkaistiin. Pekka Siitoimen kirjoitusten julkaisu lopetettiin hänen ryhdyttyään avoimesti uusnatsiksi, vaikka sitä ennen lehti oli puolustanut hänen perustamaansa Hengentieteen Seuraa. Nootti ilmestyi kahdeksan kertaa vuodessa. Sen levikki oli suurimmillaan 7 000 mutta kääntyi pian laskuun. Ilmoituksia Noottiin ei saatu juuri lainkaan, joten sekä lehti että Alea-kirja olivat 1970-luvun puolivälistä alkaen jatkuvasti syvenneissä talousvaikeuksissa, ja tunnetuimmat kirjoittajat jättäytyivät pois. Lehti lakkautettiin kylmän sodan päätyttyä ja Kareen voimien hiivuttua 1990-luvun alussa. ==Katso myös== *Express (lehti) ==Lähteet== ==Kirjallisuutta== *Terveen järjen puolesta: valikoima Nootin parhaita kirjoituksia 1968–1983. Alea-kirja, Helsinki 1984. ISBN 951-9272-86-0 *Kauko Kare & Katariina Kare (toim.): Terveen järjen puolesta 2: Alea-kirjan ja Nootin 25 vuotta. Alea-kirja, Helsinki 1993. ISBN 951-9429-86-7 * Simo Grönroos, Kauko Kare - Suomettumisen kriitikko väitöskirja. Helsingin yliopisto 2023 Luokka:Suomalaiset poliittiset lehdet Luokka:Ilmestymästä lakanneet suomalaiset aikakauslehdet
Alexandra Shipp

Alexandra Shipp (s. 16. heinäkuuta 1991, Phoenix, Arizona, Yhdysvallat)Alexandra Shipp, Rotten Tomatoes, viitattu 13.5.2023. on yhdysvaltalainen näyttelijä. Hän näytteli supersankari Stormia elokuvasarjassa X-Men. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2009 Alvin ja pikkuoravat 2 Alvin and the Chipmunks: The Squeakquel Valentina 2015 Straight Outta Compton Straight Outta Compton Kim 2016 X-Men: Apocalypse X-Men: Apocalypse Ororo Munroe (Storm) 2017 Tragedy Girls Tragedy Girls McKayla Hooper 2018 Spinning Man Spinning Man Anna 2018 Minä, Simon Love, Simon Abby 2018 Dude Dude Amelia 2019 A Dog's Way Home A Dog's Way Home Olivia 2019 X-Men: Dark Phoenix Dark Phoenix Ororo Munroe (Storm) 2019 Shaft Shaft Sasha Arias 2019 Jexi Jexi Cate 2020 Yksi täydellinen päivä All the Bright Places Kate 2021 Silk Road Silk Road Julia 2021 tick, tick...BOOM! tick, tick...BOOM! Susan 2023 Barbie Barbie Barbie-nukke === Televisiosarjat === Vuodet Suomenkielinen nimi Alkuperäinen nimi Roolihahmo 2011 Vaihdokkaat Switched at Birth Ashley 2012 Victorious Victorious Elise 2013 Sisäoppilaitoksen arvoitus House of Anubis KT Rush 2013 Awkward. Awkward. Abby Martin 2014 Ray Donovan Ray Donovan Tiffany 2014 Päivien viemää Days of Our Lives Mary Beth == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Totte (animaatiosarja)

Totte () on ranskalainen-kanadalainen-amerikkalainen lapsille suunnattu piirrossarja. Sarja perustuu Doris Brasset'n ja Fabienne Michot'n kirjoittamiin neljään lastenkirjaan. Sarja kertoo Totte-kissasta ja tämän ystävästä Nekku-koirasta. Tottea tuotettiin yhteensä 52 jaksoa. Sarja kuitenkin esitettiin ainakin Suomessa niin, että sarjaa esitettiin televisiossa kaksi jaksoa peräjälkeen. == Lähteet == Luokka:Ranskalaiset animaatiosarjat Luokka:Kanadalaiset televisiosarjat Luokka:2000-vuosikymmenen yhdysvaltalaiset animaatiosarjat Luokka:Lastenohjelmat
RAC-ralli 1991

RAC-ralli 1991 (virallinen nimi Lombard RAC Rally) oli rallin maailmanmestaruussarjan viimeinen kilpailu kaudella 1991. Kilpailu järjestettiin 24. - 27\. marraskuuta 1991 Harrogatessa. == Reitti == Erikoiskokeiden yhteispituus oli . Walesin erikoiskokeet olivat nyt taas mukana reitillä. 244-kilometrisen tiistain reitti Grizedalen ja Kielderin alueilla jatkui myöhään iltaan ja sisälsi 40-kilometrisen Pundershaw'n erikoiskokeen. Päätöspäivä Yorkshiressa sen sijaan oli vain neljän erikoiskokeen mittainen. == Pistetilanne == Kauden 1991 kuljettajien mestaruus ratkesi kilpailussa Juha Kankkuselle. Carlos Sainz oli kauden aikana haastaja ja mestaruuden ratkaisu siirtyi kauden päättävään RAC-ralliin. RAC-rallissa Sainzilla oli useita ongelmia ja hän ajoi kolmanneksi, jolloin Kankkunen voitti kolmannen mestaruutensa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Juha Kankkunen Juha Piironen Lancia Delta Integrale 16V 5:46:43 0.0 2\. Kenneth Eriksson Staffan Parmander Mitsubishi Galant VR-4 5:49.35 +2.52 3\. Carlos Sainz Luis Moya Toyota Celica GT-Four 5:52.43 +6.00 4\. Timo Salonen Voitto Silander Mitsubishi Galant VR-4 5:55.34 +8.51 5\. Ari Vatanen Bruno Berglund Subaru Legacy RS 5:56.50 +10.07 6\. François Delecour Daniel Grataloup Ford Sierra Cosworth 4x4 6:02.04 +15.21 7\. Hannu Mikkola Johnny Johansson Mazda 323 GT-X 6:02.41 +15.58 8\. Marc Duez Klaus Wicha Toyota Celica GT-Four 6:08.44 +22.01 9\. Bruno Saby Jean-François Fauchille Lancia Delta HF Integrale 16v 6:10.42 +23.59 10\. Louise Aitken- Walker Christina Thörner Ford Sierra Cosworth 4x4 6:23.29 +36.46 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1991 Luokka:Walesin ralli
Pietro d'Abano

Pietro d'Abano (; 1250 tai 1246 Abano – 1316) oli italialainen filosofi, lääkäri ja astrologi. ==Elämä ja ura== Opiskeltuaan Pariisissa lääketiedettä ja filosofiaa hän asettui Padovaan, jossa hän saavutti nopeasti suuren maineen lääkärinä ja lääketieteen opettajana. Jo Pariisissa hän oli lääketieteen tuntemuksestaan saanut lempinimen "suuri lombardialainen". Hän kuitekin käytti mainettaan hyväkseen tyydyttääkseen rahanhimonsa kieltäytymällä hoitamasta potilaitaan kuin vain kohtuuttomia palkkioita vastaan. Ehkäpä tämä ja hänen astrologian harrastuksensa johtivat siihen, että häntä syytettiin taikuuden harjoittamisesta, ja erityisesti siitä, että hän sai apua paholaiselta saadakseen kaikki maksamansa rahat takaisin ja että hänellä oli hallussaan viisasten kivi. Hän joutui kahdesti inkvisition eteen; ensimmäisellä kerralla hänet vapautettiin syytteistä, ja hän kuoli vuonna 1316 ennen toisen oikeudenkäynnin päättymistä. Hänet kuitenkin todettiin syylliseksi, ja hänen ruumiinsa määrättiin kaivettavaksi ylös ja poltettavaksi, mutta eräs Abanon ystävä oli salaa vienyt ruumiin pois, joten inkvisition oli tyydyttävä julistamaan tuomionsa julkisesti ja polttamaan Abanon muotokuvan. Kirjoituksissaan Abano selittää ja puolustaa Averroësin ja muiden arabikirjailijoiden lääketieteellisiä ja filosofisia järjestelmiä. Hänen tunnetuimmat kirjalliset teoksensa ovat Conciliator differentiarum, quæ inter philosophos et medicos versantur (1472), joka kattaa koko hänen aikansa lääketieteellisen tiedon, sekä De venenis eorumque remediis (1472), jonka ranskankielinen käännös julkaistiin Lyonissa vuonna 1593. Häntä syytettiin harhaoppiseksi liian vapaamielisten mielipiteidensä ja kristillisten oppien pilkkaamisen vuoksi. Kuuluisa 1500-luvun lopulla ilmestyvä loitsukirja tai grimoire Heptameron, joka on tosin nimetön, on perinteisesti mutta luultavasti virheellisesti liitetty Abanoon. Se on lyhyt kirja maagisista rituaaleista, jotka koskevat tiettyjen enkeleiden kutsumista viikon seitsemänä päivänä, mistä kirjan nimi juontaa juurensa. ==Lähteet== ==Aiheesta muualla== Luokka:Italialaiset lääkärit Luokka:Italialaiset filosofit Luokka:Astrologit Luokka:Vuonna 1316 kuolleet
Kanelialkoholi

Kanelialkoholi (C9H10O) on tyydyttymättömiin ja aromaattisiin alkoholeihin kuuluva orgaaninen yhdiste. Yhdistettä voidaan käyttää hajusteissa ja muiden yhdisteiden valmistamisessa. Kanelialkoholia esiintyy useissa kasveissa, kukkien tuoksuissa ja semiokemikaalina eliöiden viestinnässä. == Ominaisuudet == Huoneenlämpötilassa kanelialkoholi on väritöntä kiteistä ainetta, jolla on kukkaismainen tuoksu. Vähäistenkin epäpuhtauksien vuoksi yhdiste kuitenkin esiintyy usein kellertävänä nesteenä. Kanelialkoholi liukenee veteen vain niukasti ja paremmin moniin orgaanisiin liuottimiin, esimerkiksi etanoliin ja dietyylieetteriin. Aine voi hapettua kanelialdehydiksi ja kanelihapoksi. Muutkin reaktiot ovat alkoholeille, alkeeneille tai aromaattisille yhdisteille tyypillisiä, esimerkiksi esteröitymis-, additio- tai substituutioreaktioita.Robert G. Eilerman: "Cinnamic Acid, Cinnamaldehyde, and Cinnamyl Alcohol", teoksessa Kirk-Othmer Encyclopedia of Chemical Technology, John Wiley & Sons, New York, 2014. s. 7-8 (luvun sisäinen sivunumerointi) Kanelialkoholia esiintyy useissa kasveissa esimerkiksi kanelipuissa, hyasintissa ja rohtobalsamissa. Sitä esiintyy niin vapaana kuin estereinään. == Valmistus ja käyttö == Kanelialkoholia saadaan hydrolysoimalla kasvihartseja ja eteerisiä öljyjä, mutta useimmiten sitä valmistetaan synteettisesti. Tärkein tapa on kanelialdehydin pelkistys Meerwein–Ponndorf–Verley-menetelmällä. Myös kanelialdehydin vedyttämistä voidaan käyttää, mutta sivutuotteena muodostuu 3-fenyylipropanolia. : Kanelialkoholia käytetään hajusteisiin tuomaan hyasintin tuoksua. Monia kanelialkoholista saatavia estereitäkin käytetään hajusteissa. Yhdisteestä valmistetaan lääkeaineita ja maatalouskemikaaleja. == Lähteet == == Aiheesta muualla == * PubChem: Cinnamyl alcohol * Human Metabolome Database (HMDB): Cinnamyl alcohol * Food Component Database (FooDB): Cinnamyl alcohol * Kyoto Encyclopedia of Genes and Genomes (KEGG): Cinnamyl alcohol * Pherobase: Floral Compound - cinnamyl alcohol * Pherobase: Semiochemical - cinnamyl alcohol Luokka:Alkoholit Luokka:Aromaattiset yhdisteet
Israelin maa

Israelin maa () on perinteinen juutalainen nimi Etelä-Levantin alueelle. Termiin liittyviä raamatullisia, uskonnollisia ja historiallisia termejä ovat Kanaaninmaa, Luvattu maa, Pyhä maa ja Palestiina. Tämän alueen rajojen määritelmät vaihtelevat heprealaisen Raamatun kohtien välillä. == Katso myös == * Israelin valtio Luokka:Juutalaisuuden historia
Yhdistynyt Israelin kuningaskunta

Yhdistynyt Israelin kuningaskunta viittaa Vanhassa testamentissa kuvattuun kuningas Daavidin ja Salomon valtakuntaan, jossa sitä kuvataan ensimmäiseksi vakiintuneeksi juutalaiseksi monarkiaksi Israelin maassa noin vuosina 1050–930 eaa. Nykytutkijat pitävät Yhdistynyttä kuningaskuntaa pikemminkin kirjallisena tuotoksena kuin historiallisena tosiasiana arkeologisten todisteiden puutteen vuoksi.Haaretz: Did David and Solomon's United Monarchy Exist? Vast Ancient Mining Operation May Hold Answers Nykyaikainen näkemys on sen sijaan, että Israel ja Juuda kehittyivät erikseen ja niitä voitiin pitää vakiintuneina valtakuntina vasta 800-luvulla eKr. ==Lähteet== Luokka:Israelin historia
Joe Bygraves

Joe Bygraves (26. toukokuuta 1931 Newport, Wales, Iso-Britannia Kingston, Jamaika– 16. tammikuuta 2012 Iso-Britannia) oli jamaikalainen nyrkkeilijä. Hän oli Kansainyhteisön ja Britannian raskaansarjan mestari kesäkuu 1956 - marraskuu 1957. ==Ammattilaisuran ensivuodet== Jamaikalainen Bygraves muutti sotien jälkeen 1946 Englantiin ja asettui Liverpoolin. Vuonna 1953 eli 22-vuotiaana hänestä tuli ammattilaisnyrkkeilijä. Vuoden 1954 loppuun mennessä hän oli otellut 29 kertaa ja voittanut niistä 24. Seuraavan vuoden alkupuolella huhtikuussa 1955 hän kohtasi nousevan brittinyrkkeilijän Henry Cooperin, jolle hän koki pistetappion 8-eräisessä ottelussa. ==Kohti kansainvälistä huippua== Syyskuussa 1955 Bygraves otteli ensimmäisen kerran Britannian ulkopuolella, kun hän otteli Saksan Dortmundissa Hugo Salfeldia vastaan voittaen keskeytyksellä 5. erässä. Vuoden lopulla hän otteli Italiassa kolme ottelua eli Bolognassa Franco Cavicchia vastaan kokien tappion, Milanossa Aldo Pellegriniä vastaan voittaen tyrmäyksellä ja jälleen Bolognassa Uber Bacilieriä vastaan voittaen pistein. Helmikuussa 1956 Bygraves otteli Ruotsissa Göteborgissa nousevaa tähteä Ingemar Johanssonia vastaan kokien pistetappion 8-eräisessä ottelussa. Kaksi kuukautta myöhemmin Bygraves kohtasi brittiläisen raskaansarjan mestarin Jack Gardnerin voittaen keskeytyksellä 2. erässä. == Huipulla - Kansainyhteisön mestari == Brittiläinen Don Cockell joutui luopumaan Kansainyhteisön mestaruudesta keväällä 1956. Mestaruudesta järjestettiin kesäkuussa 1956 karsinta, jossa Bygraves otti 15-eräisen ottelun pistevoiton Tongan Kitione Lavesta. Sen jälkeen hän puolusti mestaruuttaan Britannian Henry Cooperia vastaan ottaen tyrmäysvoiton 9. erässä. Sen jälkeen ratkaisematon walesiläisen Dick Ricardsonin kanssa ja marraskuussa 1957 pistetappion 15-eräisessä ottelussa walesiläistä Joe Erskineä vastaan. Erskine-ottelun jälkeen Bygraves koki useimmiten tappioita. Vastustajat olivat kuitenkina kansainvälisiä nimiä, kuten amerikkalaiset Willie Pastrano ja Zora Folley sekä tappioon päättynyt ottelu Ruotsin Ingemar Johanssonia vastaan samoinkuin Saksan Karl Mildenbergeriä vastaan. Yksi hänen viimeisistä voitoistaan ​​oli olympiakultamitalista Franco De Piccolista vuonna 1963, ja vuonna 1965 hän epäonnistui voittamaan Kanadan raskaansarjan mestari George Chuvalon Albert Hallissa Lontoossa. Hänen viimeinen ammattilaisottelunsa oli Hector Corlettia vastaan ​​20. maaliskuuta 1967. == Lähteet == Luokka:Jamaikalaiset nyrkkeilijät Luokka:Vuonna 1931 syntyneet Luokka:Vuonna 2012 kuolleet
Kuikkalampi (Ilomantsi, Petkeljärven kansallispuisto)

Kuikkalampi on saareton metsäjärvi Petkeljärven kansallispuistossa Ilomantsin keskustan kaakkoispuolella Pohjois-Karjalassa. Sen pinta-ala on 43,9 hehtaaria. Etäisyys Joensuusta on 72 kilometriä itään. Järvi sijaitsee ikimuistoisella eränkäyntialueella. == Maantiede == Kuikkalammen ulottuvuus lounaasta koilliseen on 1,3 kilometriä. Järvi koostuu läntisestä järvenosasta ja itäisestä järvenosasta. Läntinen osa on karkeasti noin kaksi kertaa itäistä laajempi. Läntinen osa on verraten tasaleveä, itäisen osan rantaviiva on huomattavasti mutkaisempi. Järvenosia erottaa nimetön niemimaa. Noin kuudesosa Kuikkalammen alasta on vähintään kymmenen metriä syvä. Syvin alue sijaitsee itäisen järvenosan eteläpuoliskolla. Kuikkalampea reunustaa metsämaa. Luoteisrannalla on suoalue, jolla sijaitsee Mustalampi (147,2 mpy). Kuikkalammen itäpuolella sijaitsee Petkeljärvi. Järviä erottavan kannaksen kapeimmat kohdat ovat noin 50-metrisiä. Kannasta pitkin kulkee Kuikankierros. Noin sata metriä Kuikkalammelta pohjoiseen sijaitsee Pieni Kuikkalampi (145,2 metriä mpy). Kuikkalammen vesitilavuus on 2 548 000 kuutiometriä. Kuikkalampi (04.922.1.050) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven- Nuorajärven alue (04.92) ja ensimmäinen jakovaihe on Koitajoen valuma-alue (04.9). Suomessa on 187 vähintään hehtaarin laajuista Kuikkalampea, joista Ilomantsin Petkeljärven kansallispuiston Kuikkalampi on laajin. Sen lisäksi Ilomantsin alueella on kymmenisen pienempää Kuikkalampea. == Lähteet == Luokka:Ilomantsin järvet Luokka:Koitajoen valuma-alue
Armeijan tyypin 91 hävittäjä

Armeijan tyypin 91 hävittäjä oli keisarillisen Japanin armeijan ilmavoimien hävittäjä. == Tausta == Keisarillisen Japanin armeija pyysi 1927 Nakajimaa, Kawasakia ja Mitsubishi kehittämään korvaaja Nieuportin kehittämälle tyypin Ko 4 hävittäjälle. Tästä alkoi armeijan ensimmäinen avoin kilpailu uuden hävittäjän kehittämiseksi. Nakajima määräsi Shigeiro Ohwadan ja Yasushi Koyaman pääsuunnittelijoiksi. Heidän ohjaajanaan oli André Marie apunaan Maxime Robin. Mitsubishi ja Kawasaki pitäytyivät konservatiivissa saksalaista alkuperää olevissa suunnitelmissa, joiden moottoreina olivat nestejäähdytteiset moottorit. Nakajiman suunnitelma pohjautui ranskalaiseen yläsiipiseen Nieuport-Delage hävittäjään, jossa oli ilmajäähdytteinen tähtimoottori. Ensimmäinen prototyyppi valmistui toukokuussa 1928 ja toinen prototyyppi kuukautta myöhemmin.Mikesh & Abe 1990 s. 214-215 Kaikkien kolmen yhtiön olivat kunnianhimoisia verrattaessa markkinoilla oleviin malleihin. Mitsubishin Hayabusa-tyyppisen hävittäjän hajottua ilmassa Tokorozawassa suoritetuissa syöksykokeissa keskeytettiin kaikkien koneiden koelennot. Kaikille jäljelle oleville koneille tehtiin lujuuskokeita maassa, jolloin todettiin kaikissa heikkouksia. Armeija ei kuitenkaan halunnut luopua uusista malleista, vaan Nakajimalta pyydettiin uutta paranneltua yläsiivellä varustettua mallia. Nakajima valmisti 1929-1931 viisi rakenteellisesti vahvistettua esisarjan konetta rinnan Bristol Bulldog -projektin kanssa. Prototyypeissä havaittiin kuitenkin epävakautta, koska painopiste oli liian takana. Muutosten jälkeen koneet siirrettiin koelentoihin. Syksyllä 1931 armeija hyväksyi koneen tuotantoon nimellä armeijan tyypin 91 hävittäjä. == Tuotanto == Touko-kesäkuussa 1928 valmistui kaksi prototyyppiä ja vuosina 1929-1931 viisi esisarjan konetta. Vuonna 1931 aloitettiin 320 armeijan tyypin 91-1 hävittäjän valmistus, mikä päättyi maaliskuussa 1934. Huhtikuussa 1934 valmistettiin yksi koekone ja heinäkuusta syyskuuhun 1934 valmistettiin 22 armeijan tyypin 92-2 hävittäjää. Siten Nakajima valmisti kaikkiaan 350 kappaletta. Lisäksi Ishikawajimassa valmistettiin sata armeijan tyypin 91-1 hävittäjää syyskuusta 1932 maaliskuuhun 1934. == Käyttö == Kone oli käytössä vain noin vuoden, kunnes Kawasakin malli hyväksyttiin nimellä armeijan tyypin 92 hävittäjä. Nakajiman malli jatkoi kuitenkin ilmaherruushävittäjänä. == Tekniset tiedot (Tyyppi 91-1) == ==Lähteet== * ===Viitteet=== == Aiheesta muualla == Luokka:Nakajiman ilma-alukset Luokka:Japanilaiset hävittäjälentokoneet Luokka:1930-luvun hävittäjälentokoneet
Eteläinen Pitkäjärvi

Eteläinen Pitkäjärvi on metsäjärvi Ilomantsin itäosassa Pohjois-Karjalassa. Sen pinta-ala on 81 hehtaaria. Etäisyys Joensuusta on 80 kilometriä itäkoilliseen. == Maantiede == Eteläisen Pitkäjärven pituus kaakosta luoteeseen on 2,6 kilometriä. Järven keskiosa on etelä- ja pohjoisosaa kapeampi. Järven suurin leveys lounaasta koilliseen on puolisen kilometriä. Keskiosaa kaventava niemi on osa yli puolitoista kilometriä pitkää kannasta, joka sijaitsee Eteläisen Pitkäjärven ja sen länsipuolisen Sysmän välissä. Kannaksen kapeimmat kohdat ovat alle satametrisiä. Kannas on luonnonsuojelualuetta ja sitä pitkin kulkee Susitaival. Noin viidesosa Eteläisestä Pitkäjärvestä on vähintään kymmenen metriä syvä. Syvin piste, 25 metriä, sijaitsee järven eteläosassa. Eteläisen Pitkäjärven saariluku on neljä. Saaret ovat karttanimeä vailla olevia luotoja järven eteläosassa. Eteläisen Pitkäjärven rannat ovat suurimmalta osin metsämaata. Suomaata on jonkin verran. Järveen virtaa useita suo-ojia sen itäpuolella levittäytyvältä Kuikkasuolta. Kartan perusteella Eteläinen Pitkäjärvi laskee pohjoiseen Venakkolampeen ja siitä Myllylampeen (153,2 metriä mpy), johon laskee myös Pohjoinen Pitkäjärvi (153,5 metriä mpy). Myllylampi laskee noin sata metriä pitkää uomaa Sysmän (151,2 metriä mpy) koilliskolkkaan. Eteläisen Pitkäjärven vesitilavuus on 5 079 000 kuutiometriä. Eteläinen Pitkäjärvi (04.925.1.009) kuuluu Myllyjoen valuma-alueeseen (04.925), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). Eteläinen Pitkäjärvi on toiseksi laajin Myllyjoen valuma-alueen 15:stä vähintään hehtaarin laajuisesta vakavedestä. Laajin on Sysmä ja kolmanneksi laajin on Pohjoinen Pitkäjärvi. == Lähteet == Luokka:Ilomantsin järvet Luokka:Koitajoen valuma-alue
Kangaslampi (Tohmajärvi, Onkamo)

Kangaslampi on järvi Onkamon kylässä Tohmajärvellä Pohjois-Karjalassa. Sen pinta-ala on 30,8 hehtaaria. Etäisyys Joensuusta on 38 kilometriä eteläkaakkoon. == Maantiede == Kangaslammen ulottuvuus lännestä itään on noin kilometrin ja etelästä pohjoiseen noin 700 metriä. Rantaviiva polveilee. Pisin niemi on itärannan Kangasniemi. Ainoa saari on järven luoteisosan muutaman kymmenen aarin laajuinen nimetön saari. Noin kymmenen hehtaaria Kangaslammen alasta on vähintään kymmenen metriä syvä. Syvin kohta, lähes 30 metriä, sijaitsee järven pohjoisosassa. Kangaslammen ympäristössä on verraten paljon asutusta. Järven pohjoispuolitse kulkee valtatie 9 ja Karjalan rata, Kangaslammen vesitilavuus on 2 482 000 kuutiometriä. Kangaslampi (02.014.1.003) kuuluu Luosojoen valuma-alueeseen (02.014), joka on kolmannen jakovaiheen vesistö Kiteenjoen–Tohmajoen vesistössä (02). Toinen jakovaihe on Tohmajoen valuma-alue (02.01). Kangaslampi on toiseksi laajin ja tilavuudeltaan selkeästi suurin Luosojoen valuma-alueen viidestä vähintään hehtaarin laajuisesta vakavedestä. Laajin on Polvijärvi. Kolme muuta vakavettä ovat Muskonlampi, Mokinlampi ja Polvilampi. == Lähteet == Luokka:Tohmajärven järvet Luokka:Kiteenjoen–Tohmajoen vesistö
Ona Huczkowski

Ona Serafiina Huczkowski (s. 6. helmikuuta 2002 Barcelona, Espanja) on suomalainen näyttelijä. == Ura == Barcelonassa taiteilijaperheen esikoiseksi syntynyt Huczkowski muutti nelivuotiaana Suomeen. Hänen äitinsä suku on Puolasta, ja hänen isänsä on afrokaribialainen britti. Hän varttui ympäristössä, jossa puhekielinä olivat suomen ohella englanti ja espanja. Huczkowskin elokuvadebyytti on Maryamin rooli Ulla Heikkilän ohjaamassa nuortenelokuvassa Eden (2020). Hänen ensimmäinen pääroolinsa on Speedy Gonzales komediaelokuvassa Hirttämättömät (2023). Huczkowski on suorittanut merkonomin opintoja. == Filmografia == === Elokuvat === *Eden (2020) *Hirttämättömät (2023) *Mielensäpahoittajan rakkaustarina (2024) *Uhma (2025) === Televisiosarjat === *Karkurit (2021) *Mieheni vaimo (2022) *Savela (2022-2024) *Eroja ja sovintoja (2023) == Lähteet == Luokka:Suomalaiset näyttelijät Luokka:Vuonna 2002 syntyneet Luokka:Elävät henkilöt
Ci sarà

Ci sarà on italialaisen popduo Al Bano & Romina Powerin single vuodelta 1984. Sen sävelsivät ja sanoittivat Dario Farina ja Cristiano Minellono. Singlen b-puolena on Dario Farinan, Cristiano Minellonon ja Michael Hofmannin teos "Quando un amore se ne va". Singlen molemmat puolet julkaistiin Al Bano & Romina Powerin studioalbumilla Effetto amore (1984). "Ci sarà" on julkaistu useilla Al Bano & Romina Powerin suosituinta tuotantoa esittelevillä kokoelma- albumeilla. "Quando un amore se ne va" on valittu kokoelmille huomattavasti harvemmin. Al Bano & Romina Power levyttivät kappaleesta "Ci sarà" myös espanjankielisen version "Pasará", jonka singlejulkaisun b-puolena on "Ángeles". Kappaleesta on levytetty myös muun muassa islanninkielinen versio "Þú og ég" ja suomenkielinen "Painan jäljet kasteeseen". "Ci sarà" -kappaleen kertosäkeistössä lauletaan positiivisista asioista, joita on odotettavissa lähitulevaisuudessa vastakohtana säkeistöissä kerrotuille negatiivisille asioille. "Ci sarà" voitti San Remon musiikkifestivaalin 1984. == Lähteet == Luokka:Al Bano & Romina Powerin kappaleet Luokka:Vuoden 1984 kappaleet
Audi Sport

Audi Sport GmbH (aiemmin quattro GmbH) on autovalmistaja Audin osasto, joka valmistaa R ja RS-merkeillä Audin malleja. == Moottoriurheilu == Audi Sport voitti rallin MM-sarjassa valmistajien mestaruuden kausilla 1982 ja 1984. Audi Sport on toiminut Abt Sportslinen kanssa nimellä Audi Sport ABT Formula E Team Formula E -sarjassa sekä DTM-sarjassa, ja Joest Racingin kanssa nimellä Audi Sport Team Joest FIA World Endurance Championship -sarjassa ja Le Mansin 24 tunnin ajossa. Audi Sport on kilpaillut Champion Racingin kanssa nimellä Audi Sport North America American Le Mans Series -sarjassa. == Lähteet == Luokka:Audi Luokka:Saksalaiset autourheilutallit Luokka:Rallin MM-sarjan tallit
Nostalgia canaglia

Nostalgia canaglia on italialaisen popduo Al Bano & Romina Powerin single vuodelta 1987. Sen sävelsivät ja sanoittivat Vito Pallavicini, Willy Molco, Albano Carrisi, Romina Power ja Vito Mercurio. Singlen b-puolena on Carrisin, Pallavicinin ja Molcon teos "Caro amore". "Caro amore" oli julkaistu Al Bano & Romina Powerin studioalbumilla Sempre sempre vuonna 1986. "Nostalgia canaglia" sijoittui kolmanneksi San Remon musiikkifestivaaleissa 1987, ja se otettiin samaisen studioalbumin uuden painoksen avausraidaksi. Albano Carrisin kertoman mukaan "Nostalgia canaglia" syntyi perhelomalla Kanariansaarilla. Melodia kehkeytyi perheen ajaessa autolla kohti merenrantaa ja se oli saatava pian talteen. Perhe suuntasi etsimään kauppaa, josta ostaa kasettinauhuri. Nauhuri löytyi ja melodia saatiin tallennettua.Al Bano & Romina Power: Ancora... Zugabe, CD-julkaisun kansijuliste. Viitattu 9.5.2023. Laulun sanoitus käsittelee nostalgiaa, kaipuuta menneeseen, joka iskee yllättäen. Se voi kohdistua esimerkiksi paikkaan tai ystävään. Kaipuu sytyttää ihmisen olkisydämen (cuore di paglia) liekkeihin, ja osoittautuu viheliäiseksi, kanaljaksi. == Lähteet == Luokka:Al Bano & Romina Powerin kappaleet Luokka:Vuoden 1987 kappaleet
You Came

You Came on englantilaisen poplaulaja Kim Wilden single vuodelta 1988. Sen sävelsivät ja sanoittivat Ricky Wilde ja Kim Wilde. Singlen b-puolena on painoksesta riippuen sävelteos "Stone" tai "Tell Me Where You Are". "You Came" ja "Stone" julkaistiin myös Wilden kuudennella studioalbumilla Close (1988). "You Came" julkaistiin paitsi tavanomaisena seitsentuumaisena vinyylisinglenä, myös 12-tuumaisena maxisinglenä ja kasettisinglenä. Lisäksi se julkaistiin digitaalisena CD-singlenä. "You Came" nousi brittilistan sijalle kolme heinäkuussa 1988. Se pysyi listalla yksitoista viikkoa. Saksan listalla kappale ylsi sijalle viisi ja sille kertyi seitsemäntoista listaviikkoa. Suomessa "You Came" oli 21:nneksi suurin menestyskappale vuonna 1988. Sekä singlemyynti- että radiosoittolistalla sen korkein sijoitus oli viides.Pennanen, s. 44 ja 299 "You Came" sai inspiraationsa Kim Wilden veljen Ricky Wilden esikoispojan syntymästä. Wilde levytti 2006 uuden version kappaleesta "You Came". Se julkaistiin studioalbumilla Never Say Never. "You Came" alkaa noin puoli minuuttia kestävällä introlla, jota seuraa noin 15 sekuntia kestävä säkeistö ja 15 sekuntia kestävä silta. Kertosäkeistö alkaa noin minuutti kappaleen alusta. Toisen säkeistön jälkeen kertosäkeistöä toistetaan muunnellen kappaleen loppuun. == Lähteet == * == Aiheesta muualla == *Theaudiodb.com: Kim Wilde : Close : You Came *Chart Beats: The Best Of: Kim Wilde Luokka:Kim Wilden kappaleet Luokka:Vuoden 1988 kappaleet
Hundseidin hallitus

Hundseidin hallitus oli Norjan hallitus 14. maaliskuuta 1932 – 3. maaliskuuta 1933. Se oli Keskustapuolueesta (tuolloiselta nimeltään Talonpoikaispuolue) koostunut vähemmistöhallitus. ==Ministerit== Pääministeri * Jens Hundseid Ulkoministeri * Birger Braadland Kirkko- ja opetusministeri * Nils Trædal Oikeusministeri * Asbjørn Lindboe Puolustusministeri * Vidkun Quisling Valtiovarainministeri * Jon Sundby Kauppaministeri * Ivar Kirkeby-Garstad Työministeri * Rasmus Langeland Maatalousministeri * Jens Hundseid Sosiaaliministeri * Jacob Vik ==Lähteet== Luokka:Norjan hallitukset
Birger Braadland

Birger Braadland (26. tammikuuta 1879 Halden – 15. tammikuuta 1966 Halden) oli norjalainen talonpoikaispuolueen poliitikko. Hän istui suurkäräjillä vuosina 1934–1936 ja toimi Norjan ulkoministerinä 1931–1933. ==Lähteet== ==Aiheesta muualla== Luokka:Norjan ulkoministerit Luokka:Vuonna 1879 syntyneet Luokka:Vuonna 1966 kuolleet
Mnemosyne (täsmennyssivu)

Mnemosyne voi viitata seuraaviin: *Mnemosyne (), kreikkalaisen mytologian jumalatar *Mnemosyne, kannuskaskaisiin kuuluva suku *Mnemosyne, Aura-seuran vuosina 1819–1823 julkaisema lehti *Mnemosyne, animesarja *57 Mnemosyne, Asteroidivyöhykkeen asteroidi
Hans Ditlev Franciscus Linstow

Hans Ditlev Franciscus Linstow (4. toukokuuta 1787 Hørsholm, Tanska – 10. kesäkuuta 1851 Kristiania, Norja) oli tanskalaissyntyinen Norjassa vaikuttanut arkkitehti, jonka tunnetuin suunnittelutyö on Oslon kuninkaallinen linna. Lisäksi hän piirsi malleja, joihin pohjautuen rakennettiin yli 70 kirkkoa. Linstowilla oli myös juristin koulutus. ==Kuvia== Slottet i Oslo 1.jpg|Linstowin päätyö, Oslon kuninkaallinen linna. Forslag angaaende en Forbindelse mellem Kongeboligen og Christiania Bye - no-nb digibok 2011041410001-43.jpg|Linstow teki myös aloitteen linnalle johtavan paraatikadun (nykyinen Karl Johans gate) avaamisesta sekä sitä ympäröivästä ruutukaavasta. Hornindal kirke 2013.jpg|Linstowin tyyppipiirustukseen perustuva Hornindalin kirkko. ==Lähteet== ==Aiheesta muualla== Luokka:Norjalaiset arkkitehdit Luokka:Tanskalaiset arkkitehdit Luokka:Vuonna 1787 syntyneet Luokka:Vuonna 1851 kuolleet
HLAS – sociálna demokracia

Hlas – sociálna demokracia tai HLAS–SD (suom. Ääni – Sosiaalidemokratia) on slovakialainen sosiaalidemokraattinen puolue. Sen puheenjohtajana toimii Slovakian sisäministeri Matúš Šutaj Eštok. Puolue irtaantui Smer–SD:stä vuonna 2020. == Historia == Peter Pellegrinin ja Robert Ficon johtama Smer-SD sai odotettua paremman tuloksen Slovakian vuoden 2020 parlamenttivaaleissa. Pellergini, joka oli korvannut toimittaja Ján Kuciakin murhan ryvettämän Ficon maan pääministerinä vuonna 2018, kehotti julkisesti Ficoa jättämään tehtävänsä puolueen puheenjohtajana. Kun tämä kieltäytyi, Pellegrini ilmoitti yhdessä kymmenen muun Smerin parlamentaarikon kanssa eroavansa puolueesta ja perustavansa sen tilalle uuden. Puolue rekisteröitiin Hlas–SD-nimellä syyskuussa 2020 ja Pellegrini valittiin sen puheenjohtajaksi saman vuoden marraskuussa. Gallupeissa Hlas sai perustamisensa jälkeen vajaan 20 prosentin kannatuksen. Vuoden 2023 ennenaikaisissa parlamenttivaaleissa Hlas jäi kolmanneksi suurimmaksi puolueeksi Smerin ja Progresívne Slovenskon taakse. Se meni mukaan Ficon neljänteen hallitukseen yhdessä Smerin sekä Slovakian kansallispuolueen kanssa. Puolueen uudeksi puheenjohtajaksi valittiin kesäkuussa 2024 maan sisäministeri Matúš Šutaj Eštok Pellegrinin voitettua kevään presidentinvaalit. == Vaalihistoria == === Parlamenttivaalit === Vuosi Edustajat Ääniä % Viite 2023 436 415 14,70 == Lähteet == Luokka:Slovakian puolueet Luokka:Sosiaalidemokraattiset puolueet
Pitkän päivän ilta

Pitkän päivän ilta (The Remains of the Day) on Kazuo Ishiguron vuonna 1989 ilmestynyt romaani. Se kertoo tarinan ikääntyvästä hovimestarista Stevensistä, jonka kunniakas työura on isännän kuoleman myötä muutoksen kourissa. Kirja ilmestyi Tammen kustantamana ja Helene Bützowin suomentamana vuonna 1990. Pitkän päivän ilta voitti ilmestymisvuotenaan Booker-palkinnon. Vuonna 1993 ilmestyi James Ivoryn ohjaama ja Anthony Hopkinsin tähdittämä samanniminen elokuvasovitus, joka sai kahdeksan Oscar-ehdokkuutta. == Lähteet == == Aiheesta muualla == * Luokka:Vuoden 1989 kirjat Luokka:Brittiläiset romaanit
Tadjourahin alue

Tadjourahin alue () on hallintoalue Djiboutin pohjoisosassa. Sen hallinnollinen keskus on Tadjourahin kaupunki. Alueen pinta-ala on 7 300 neliökilometriä ja asukasluku 86 700 henkeä (vuonna 2009, väestölaskenta). ==Maantiede== Tadjourahin alue käsittää 31 prosenttia Djiboutin pinta-alasta. Se rajoittuu idässä Obockin, etelässä Artan ja lounaassa Dikhilin alueeseen, luoteessa Etiopiaan ja pohjoisessa Eritreaan. Maisemaa leimaavat Tadjouranlahden rannikkovyöhyke sekä Godan ja Mablan vuoristot. Djiboutin korkein vuori Moussa Ali sijaitsee alueen pohjoisosassa. Lounaassa on erittäin suolapitoinen Assaljärvi. Vuotuinen sademäärä on korkeampi kuin muualla Djiboutissa, noin 400 millimetriä. Sadekausi kestää marraskuusta huhtikuuhun. Metsäalueita on Dayn lähistöllä ja Mablavuorilla. ==Hallinnollinen jako ja asutus== Alue jakautuu Tadjourahin prefektuuriin sekä Adaïloun, Dorran, Lac Assalin ja Randan aliprefektuureihin. Alueella on vaaleilla valittava itsehallintoelin. Tadjourahin alueella asuu 10,6 prosenttia Djiboutin väestöstä. Kaupunkiväestön osuus on 17,1 ja nomadien 55,8 prosenttia. ==Liikenne, talous ja palvelut== Tadjourahiin johtaa Djiboutista 178 kilometrin pituinen päällystetty maantie, joka jatkuu 71 kilometrin päähän Obockiin. Uusi maantie johtaa Etiopian rajalle Balhoon. Tadjourahissa on satama, josta on lautta- ja laivaliikennettä Djiboutiin. Goubetiin on rakennettu on Assaljärven suolan vientisatama. Paikallisia elinkeinoja ovat karjanhoito, maanviljely ja pienimuotoinen kalastus. Tärkeimpiä tuotantoeläimiä ovat vuohet. Maanviljely tuottaa hedelmiä, taateleita, vesimeloneja ja vihanneksia. Palveluihin kuuluvat ala- ja yläkoulut, lyseo ja tekninen lyseo, ammattikoulu, sairaala ja 16 terveysasemaa. Tadjourahissa on vesijohto- ja sähköverkot. Maaseutu kärsii juomaveden puutteesta. ==Nähtävyydet== Alueen nähtävyyksiä ovat Tadjourahin historiallinen kaupunki, hiekkarannat ja Assaljärvi. ==Lähteet== ==Aiheesta muualla== * Tadjourahin alueneuvoston sivusto Luokka:Djiboutin alueet
Russell (Bayfieldin piirikunta)

Russell on kunta (town) Yhdysvalloissa Wisconsinin osavaltiossa. Sen väkiluku oli 1 553 vuonna 2020. Kunta sijaitsee Bayfieldin piirikunnan pohjoisosassa. == Väestö == Vuonna 2020 Russellin 1 553 asukkaasta alkuperäisasukkaita oli 75,7 %, valkoisia 18,0 % ja mustia 0,1 %. Asukkaista 0,3 % kuului johonkin muuhun rotuun ja 5,9 % asukkaista kuului kahteen tai useampaan rotuun. 4,8 % asukkaista oli hispaanoja tai latinoja. Asukkaista 19,8 % puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla. == Lähteet == Luokka:Wisconsinin kunnat
Lähi-idän rallisarja

Lähi-idän rallisarja (MERC) on FIA:n alueellinen rallisarja. Sarjaa on ajettu vuodesta 1984 lähtien. Sarjan menestynein kuljettaja on Nasser Al-Attiyah, joka on voittanut sarjan 18 kertaa. FIA:n johtaja Mohammed bin Sulayem oli aiemmin menestynein kuljettaja 14 mestaruudella. == Pistejärjestelmä == Pistejärjestelmänä käytetään FIA:n alueellisien sääntöjen mukaista pisteytystä. Sijoitus 1. 2. 3. 4. 5. 6. 7. 8. 9. 10. 11. 12. 13. 14. 15. Pisteet 30 24 21 19 17 15 13 11 9 7 5 4 3 2 1 == Lähteet == Luokka:Rallisarjat Luokka:Fédération Internationale de l'Automobile Luokka:Lähi-itä
Tibor Csík

Tibor Csík (2. syyskuuta 1927 Jászberény – 22. kesäkuuta 1976 Sydney, Australia) oli unkarilainen nyrkkeilijä. Hän pakeni vuoden 1956 Unkarin kansannousun yhteydessä Australiaan, jossa vietti loppuelämänsä. == Olympiavoittoon == Csík voitti Unkarin alle 54 kiloisten mestaruuden vuonna 1946. Olympiamatka Csikille olisi saattanut saada erikoisen käänteen, sillä Unkarin joukkueen saapuessa Belgian Oostenden satamaan Csik meni erehdyksessä Afrikkaan matkalla olleeseen laivaan. Hänen unkarilainen urheilijakumppani Rudolf Kárpáti huomasi erehdyksen, ja näin Csik oli mukana menestyksellisesti Lontoon olympialaisissa. Csik eteni Lontoossa kultamitaliin viiden voiton kautta eli voitoilla Brasilian Manoel do Nascimentosta, Perun Santiago Riverasta, Australian Jimmy Carruthersista, välierässä Puerto Ricon Juan Evangelista Venegasista ja loppuottelussa Italian Giovanni Zuddasista. == Nyrkkeilyuran jatkosta == Seuraavana vuonna 1949 käytiin EM-kisat Oslossa. Csik oli mukana kisoissa, mutta koki heti 1. kierroksella pistetappion Suomen Sulo Seitolalle. Kultaan eteni Csikin Lontoon olympialaisten loppuotteluvastustaja Italian Zuddas. Saman vuoden elokuussa käytiin Budapestissä maailman nuorten 2. nuorisofestivaalit ja niiden urheilutapahtumat. Nyrkkeilyssä Csik voitti turnauksen kolmella ottelulla; ensin kaatui Józef Kruża, sitten Romanian Eustatiu Margarit ja loppuottelussa Neuvostoliiton Gabriel Hanukašvili. == Pako Unkarista vuonna 1956 == Unkarin polittiset tapahtumat kärjistyivät marraskussa 1956. Unkarilaiset nousivat tällöin kapinaan neuvostomiehittäjiä ja heidän unkarilaisia käskyläisiään vastaan. Csik osallistui kapinaan Budapestissä ja joutui poistumaan maasta neuvostojoukkojen otettua vallan Unkarissa. Tibor Csík pakeni Australiaan ja asettui Sydneyn kaupunkin. == Lähteet == Luokka:Unkarilaiset nyrkkeilijät Luokka:Unkarilaiset olympiavoittajat Luokka:Vuonna 1976 kuolleet Luokka:Vuonna 1927 syntyneet
Mnemosyne (kaskas)

Mnemosyne on kannuskaskaisiin ja Cixiidae-heimoon kuuluva suku. Se on myös tribuksen Mnemosynini tyyppisuku, sekä ainoa elävä suku. Muut suvut tunnetaan fossiileista. Mnemosyne-sukuun kuuluu 49 tunnettua lajia Karibialta, Panamasta, Etelä-Amerikasta, Afrikasta, Intian niemimaalta, Kaakkois-Aasiasta ja Australiasta. Suvun tyyppilaji on Kuuballa esiintyvä Mnemosyne cubana. ==Lajit== *Mnemosyne alexandri Löcker, 2006 *Mnemosyne anoriensis Van Stalle, 1987 *Mnemosyne apicifumata Van Stalle, 1985 *Mnemosyne araguensis Van Stalle, 1987 *Mnemosyne arenae Fennah, 1945 *Mnemosyne bergi Muir, 1926 *Mnemosyne bettotana Van Stalle, 1988 *Mnemosyne bornensis Van Stalle, 1988 *Mnemosyne braziliensis Van Stalle, 1987 *Mnemosyne camerunensis Distant, 1907 *Mnemosyne cixioides (Spinola, 1852) *Mnemosyne colombiae (Walker, 1851) *Mnemosyne comata Löcker, 2006 *Mnemosyne consoleae Van Stalle, 1987 *Mnemosyne cubana Stål, 1866 tyyppilaji *Mnemosyne dohertyi Distant, 1907 *Mnemosyne dominicensis Van Stalle, 1987 *Mnemosyne ecuadorana Van Stalle, 1987 *Mnemosyne efferata (Walker, 1857) *Mnemosyne evansi Muir, 1923 *Mnemosyne fasciata Van Stalle, 1987 *Mnemosyne ferrea (Walker, 1857) *Mnemosyne flavicollis Van Stalle, 1987 *Mnemosyne frontistriata Van Stalle, 1987 *Mnemosyne fuscinervis Muir, 1926 *Mnemosyne granulata Van Stalle, 1987 *Mnemosyne hirata Melichar, 1904 *Mnemosyne hirta (Melichar, 1904) *Mnemosyne kedaha Van Stalle, 1988 *Mnemosyne kutariensis Van Stalle, 1987 *Mnemosyne lamabokensis Synave, 1979 *Mnemosyne laticara Van Stalle, 1988 *Mnemosyne lefiniensis Van Stalle, 1985 *Mnemosyne levata Van Stalle, 1988 *Mnemosyne mabarumensis Van Stalle, 1987 *Mnemosyne musca (Breddin, 1905) *Mnemosyne oblongostriata Van Stalle, 1987 *Mnemosyne ophirensis Van Stalle, 1988 *Mnemosyne pahangensis Van Stalle, 1988 *Mnemosyne perakensis Van Stalle, 1988 *Mnemosyne pernambucoensis Van Stalle, 1987 *Mnemosyne philippina Stål, 1870 *Mnemosyne planiceps (Fabricius, 1803) *Mnemosyne pseudofasciata Van Stalle, 1987 *Mnemosyne punctipennis (Distant, 1906) *Mnemosyne simula Van Stalle, 1988 *Mnemosyne sulawesiensis Van Stalle, 1988 *Mnemosyne tenensis Van Stalle, 1987 *Mnemosyne vegensis Van Stalle, 1987 ==Lähteet== Luokka:Kaskaat
Osasto Kilpi

Osasto Kilpi (oikea nimi Kilpa) oli talvisodassa viisipataljoonainen Suomen puolustusvoimien osasto, joka muodostettiin 16. tammikuuta 1940 valtaamaan Pitkäranta. Sen komentajaksi määrättiin everstiluutnantti Uno Fägernäs. Se kuului Woldemar Hägglundin IV armeijakuntaan. Neuvostoliiton LVI armeijakunnan komentaja Tšerepanov päätti käydä motissa, mutta jäi jumiin sinne. Tämän takia VIII armeijakunnan komentaja Kovalev lähetti 11. divisioonan, 72. divisioonan, 37. divisioonan, 10. täydennysdivisioonan, 204. maahanlaskuprikaatin ja 25. moottoroidun divisioonan osia eli yhteensä noin 80 000 sotilasta Pitkärantaan. Osasto Kilpi pyrki pitämään 168. divisioonan motissa. Tammi-Helmikuussa Petäjäsaaresta, Maksimansaaresta ja Pususaaresta käytiin ankaria taisteluita, mutta suomalaiset eivät antaneet periksi. Myös Pitkärannassa käytiin kovia taisteluja. Puna-armeijan joukot hyökkäsivät 6. maaliskuuta Pejäsaareen, Maksimansaareen ja Pususaareen, jolloin suurin osa puolustajista sai surmansa eikä kukaan päässyt pois vahingoittumana. Pitkärannasta taisteltiin rauhaan saakka. == Lähteet == *Sotahistoririalliset kohteet *"Ottakaa ryssiltä aseet"- Kenraali Uno Fägernäsin sodat, s. 176-233. Luokka:Jatkosota
Michael C. Seto

Michael C. Seto (s. 1967Michael Seto vs. transgender people Andrea James: Transgender Map, viitattu 14.5.2023) on kanadalainen psykologi. Hänen keskeisiä mielenkiinnon kohteitaan tutkijana ovat olleet muiden muassa pedofilia, lapsiin kohdistuvat seksuaalirikokset ja lapsiporno.Michael C. Seto, Ph.D., C.Psych. UTORweb, viitattu 14.5.2023 Hän on lapsen seksuaalisen hyväksikäytön torjunnan asiantuntija.Q&A; with Michael Seto on the psychology of pedophilia Psychwire, viitattu 14.5.2023 Seto sai biopsykologiassa luonnontieteiden kandidaatin arvon Brittiläisen Kolumbian yliopistosta vuonna 1989. Humanististen tieteiden maisterin arvon (1992) ja filosofian tohtorin arvon (1997) hän sai kliinisessä psykologiassa Queen's University at Kingstonista. Seto on työskennellyt muun muassa Royal Ottawa Health Care Groupin forensisen tutkimuksen johtajana, Toronton Centre for Addiction and Mental Healthissa, Toronton, Ryersonin ja Ottawan yliopistoissa sekä Carleton Universityssa. Seto on tehnyt laajalti julkaisuja parafilioista ja seksuaalirikollisuudesta. Hän on käsitellyt näitä aiheita myös laajalti mediassa. Hänen tutkimustyötään ovat rahoittaneet muiden muassa Correctional Service of Canada ja Mental Health Commission of Canada. Seton säännöllisiin yhteistyökumppaneihin ovat kuuluneet Ray Blanchard, James Cantor, Meredith Chivers, Angela Eke, Grant Harris ja Martin Lalumière. Vuonna 2008 ilmestyi American Psychological Associationin julkaisemana Seton kirja Understanding pedophilia and sexual offending against children: Theory, assessment, and intervention. Myös hänen toinen kirjansa Internet Sex Offenders (2013) on American Psychological Associationin julkaisema. Seto on International Academy of Sex Researchin jäsen. Hän on naimisissa seksologi Meredith Chiversin kanssa. Transsukupuolisten oikeuksia ajava aktivisti Andrea James on syyttänyt Setoa asenteellisuudesta transsukupuolisia kohtaan ja gynandromorfi-termin käytöstä ihmisiä koskevassa asiayhteydessä. == Lähteet == Luokka:Kanadalaiset psykologit Luokka:Pedofilia Luokka:Vuonna 1967 syntyneet Luokka:Elävät henkilöt
Jolly Club

Jolly Club oli moottoriurheilutalli, jonka Mario Angiolini ystävineen perusti vuonna 1957 Milanossa. Marion poika Roberto Angiolini toimi tallin päällikkönä 1990-luvulla. Talli kilpaili rallin MM-sarjassa, jossa se voitti mestaruuden kaudella 1992. Tallin ensimmäinen voitto rallin MM-sarjassa oli vuonna 1979, jolloin Tony Fassina voitti Sanremon rallin Lancia Stratoksella. Talli toimi läheisesti Abarthin kanssa ja Lancian päätettyä vetäytyä rallin MM-sarjasta joukko mekaanikkoja siirtyi Abarthilta Jolly Clubiin. Angiolinin mukaan tallin nimi tulee pelikortista jokeri, joka "voi tehdä enemmän kuin muut". == Lähteet == == Aiheesta muualla == * Jolly Club: that cold and misty winter evening Luokka:Italialaiset autourheilutallit Luokka:Rallin MM-sarjan tallit
RAC-ralli 1990

RAC-ralli 1990 (virallinen nimi 46. Lombard RAC Rally) oli rallin maailmanmestaruussarjan viimeinen kilpailu kaudella 1990. Kilpailu järjestettiin 25. - 28\. marraskuuta 1990 Harrogatessa. Kuljettajien ja valmistajien mestaruudet olivat ratkenneet jo ennen kilpailun alkua. Kilpailussa johtopaikka vaihtui useita kertoja ja sen voitti Carlos Sainz kun Juha Kankkunen ajoi ulos ja joutui keskeyttämään. Kilpailuun ilmoittautui 184 autokuntaa, joista 176 lähti kilpailuun ja 94 pääsi maaliin. == Reitti == Erikoiskokeiden yhteispituus oli . Poikkeuksellisesti rallin reitti ei käynyt Walesissa. Syynä tähän oli osittain se, että kilpailun keskuspaikkaan Harrogateen olisi ollut pitkä matka Walesista. Walesin sijaan ajettiin enemmän erikoiskokeita Yorkshiressa ja Skotlannissa. == Ennakkotutustuminen == Kilpailussa sallittiin ensimmäistä ennakkotutustuminen kaikilla erikoiskokeilla etukäteen. Aiempina vuosina kilpailua ajettiin "pimeään" vain kartan ja tiekirjan avulla ja kolmena edellisenä vuonna yleisöerikoiskokeisiin oli saanut ennakkotutustua. Päätökseen vaikutti FISAn painostus mutta myös Forestry Commissionin metsissä liikkumisen salliminen lyhyellä tutustumisjaksolla. Etukäteen tutustuminen alkoi kymmenen päivää ennen kilpailun alkua. Erikoiskokeet jaettiin ryhmiin ja jokaiselle ryhmälle sallittiin yksi päivä tutustumista. Erikoiskokeet sai ajaa kahdesti 25 mailin nopeudella tutustumisen aikana merkitsemättömillä ja muokkaamattomilla autoilla. Ennakkotutustumisen seurauksena erikoiskokeiden keskinopeudet kasvoivat kahdella maililla, ja samalla kilpailun keskeyttäneiden osuus osallistujista laski. Juha Kankkusen mielestä Kielderin erikoiskokeista tuli todella nopeita ennakkoon harjoiteltuna. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica GT-Four 5:43.16 0.0 2\. Kenneth Eriksson Staffan Parmander Mitsubishi Galant VR-4 5:44.58 +1.42 3\. Miki Biasion Tiziano Siviero Lancia Delta HF Integrale 16v 5:47.22 +4.06 4\. Mats Jonsson Anders Olsson Toyota Celica GT-Four 5:49.40 +6.24 5\. Didier Auriol Bernard Occelli Lancia Delta HF Integrale 16v 5:51.02 +7.46 6\. Colin McRae Derek Ringer Ford Sierra Cosworth 4x4 5:53.17 +10.01 7\. Armin Schwarz Klaus Wicha Toyota Celica GT-Four 5:54.56 +11.40 8\. David Llewellin Phil Short Toyota Celica GT-Four 5:56.43 +13.27 9\. Alessandro Fiorio Luigi Pirollo Ford Sierra Cosworth 4x4 5:59.22 +16.06 10\. Robert Droogmans Ronny Joosten Lancia Delta HF Integrale 16v 6:05.31 +22.15 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1990 Luokka:Walesin ralli